Diari Oficial de la Generalitat Valenciana


Sumari del DOGV 2907, del 13-01-1997 (1997/828967)

ORDRE de 23 de desembre de 1996, de la Conselleria de Cultura, Educació i Ciència, per la qual estableix el procediment que cal seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació, pròrroga o modificació d'aquests.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2907

Data del DOGV
:   13-01-1997

Secció del DOGV
:   ALTRES DISPOSICIONS

Número del document
:   1997/828967


Data del document
:   23-12-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 23 de desembre de 1996, de la Conselleria de Cultura, Educació i Ciència, per la qual estableix el procediment que cal seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació, pròrroga o modificació d'aquests.  
La Llei Orgànica 8/1985, de 3 de juliol, reguladora del dret a l'educació, preveu en el seu articulat la coexistència d'una xarxa dual de centres docents, distingint-hi, d'una banda, els centres privats que funcionen en règim de mercat, mitjançant un preu, i de l'altra, el centres finançats amb fons públics, que comprenen els centres privats concertats i els centres de titularitat pública.  
Aquesta ordre va dirigida als centres privats que vulguen acollir-se al règim de concerts educatius, fent-hi referència tant a aquells centres que ja han estat acollits, com aquells que pretenen incorporar-s'hi.  
Atès que el termini de vigència de quatre anys establert per l'Ordre de 29 de desembre de 1992, de la Conselleria de Cultura, Educació i Ciència, per la qual es dicta el procediment sobre concerts educatius a la Comunitat Valenciana, conclou en acabar aquest curs acadèmic 1996/97, es fa necessari fixar-ne les instruccions de procediment per al nou període que s'inicia. Instruccions que, si bé en gran part, són semblants a les anteriors, intenten introduir-hi modificacions d'acord amb l'experiència adquirida, i també preveure les novetats que, quant al sistema educatiu, ha comportat la publicació de la Llei Orgànica d'Ordenació General del Sistema Educatiu i les normes que la despleguen, tot això dins del que preceptua l'esmentada Llei Orgànica Reguladora del Dret a l'Educació i el Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius.  
Finalment, en l'àmbit de regulació d'aquesta ordre també s'estableix el procediment de modificació de concerts que s'hi subscriguen. Aquesta possibilitat és reconeguda mitjançant l'esmentat Reglament de Normes Bàsiques sobre Concerts Educatius, tant a la titularitat del centre com a l'administració, segons les alteracions que es produesquen en els centres.  
Per raó de tot això, d'acord amb el que preveu l'article 7 del Reial Decret 2377/1985, de 18 de desembre i fent ús de les atribucions que m'han estat conferides per la Llei de Govern Valencià,  
ORDENE  
I. De la renovació dels concerts educatius  
Primer  
Els centres docents privats que, d'acord amb el que preveu la Llei Orgànica reguladora del Dret a l'Educació i el Reglament de Normes Bàsiques sobre Concerts Educatius, vulguen renovar el concert educatiu que actualment tenen subscrit amb l'administració educativa, ho hauran de sol·licitar a la Conselleria de Cultura, Educació i Ciència.  
Els concerts educatius actualment vigents, subscrits per centres que no sol·liciten la renovació en el termini assenyalat, o que aquesta siga denegada, s'extingiran automàticament en finalitzar aquest curs acadèmic 1996/97.  
Segon  
Els concerts educatius s'hauran de renovar quan el centre posseesca l'autorització definitiva -o, si escau, la classificació definitiva-, complesca els requisits que en determinaren l'aprovació i hi haja consignacions pressupostàries suficients. En cas de no haver-hi suficient quantia pressupostada per tal d'atendre totes les sol·licituds, s'hi aplicaran els criteris de preferència a què es refereix l'article 48.3 de la Llei Orgànica 8/1985, de 3 de juliol.  
Tercer  
Les sol·licituds s'hauran de presentar davant la direcció territorial de Cultura i Educació en l'àmbit territorial de la qual es troben situats els centres docents, en el termini que estableix l'article 42 del Reglament de Normes Bàsiques sobre Concerts Educatius.  
Les sol·licituds les hauran de subscriure les persones que figuren en el Registre de Centres Docents de la Comunitat Valenciana com a titulars dels respectius centres docents. En el cas de persones jurídiques, la sol·licitud haurà de ser firmada per qui n'ostente la representació legal.  
En la sol·licitud caldrà indicar si es vol renovar un concert de règim general per als ensenyaments obligatoris d'Educació Primària, Educació Secundària Obligatòria i/o d'Educació Especial, per als de Formació Professional de primer grau, o un concert en règim singular per als ensenyaments no obligatoris d'Educació Infantil/Pre-escolar, per als de Batxillerat Unificat Polivalent i, si escau, el Curs d'Orientació Universitària, Batxillerat de la nova ordenació educativa, o per als de Formació Professional de segon grau i/o cicles formatius.  
 esmentades sol·licituds hauran d'ajustar-se als models que s'inclouen com a annex a aquesta ordre, i s'hi indicarà aquelles dades que es referesquen a la situació dels centres sol·licitants, com ara: titularitat, tipus d'autorització i/o classificació, nombre d'unitats en funcionament en el curs escolar vigent, i nombre d'unitats que se sol·liciten per al curs escolar 1997/98. Juntament a la sol·licitud, s'hauran d'ajuntar els documents següents, i quedaran exclosos de la presentació de la memòria els centres que sol·liciten renovar un concert en règim singular per als ensenyaments no obligatoris:  
a) Una breu memòria explicativa sobre les circumstàncies que donen preferència per a acollir-se al règim de concerts educatius, redactades en els termes que s'indiquen en l'article 21 del Reglament de Normes Bàsiques sobre Concerts Educatius.  
b) Si el titular del centre és una cooperativa, s'haurà d'ajuntar una còpia dels estatuts pels quals es regeix, només si els esmentats estatuts haguessen sofert cap variació des de l'última renovació de concerts.  
Quart  
Els directors territorials de Cultura i Educació corresponents, després de la verificació de les dades incloses en la sol·licitud i els documents que l'acompanyen, i una vegada sol·licitat, de conformitat amb el que es disposa a l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'esmena de les deficiències que hagen estat observades, demanaran informe de la Inspecció Educativa, el qual quedarà unit a l'expedient. Aquest informe haurà de contenir les dades d'identificació del centre, informació de la situació d'escolarització del centre concret, així com de la resta de centres finançats amb fons públics de la localitat o zona, experiències pedagògiques realitzades, activitats i serveis complementaris, sobretot pel que fa al nombre d'alumnes usuaris del transport escolar, instal·lacions del centre, i també de totes aquelles dades que s'hi consideren interessants per a la valoració adequada de la sol·licitud.  
Una vegada evacuats els informes de la Inspecció Educativa, els directors territorials de Cultura i Educació elevaran els expedients abans de l'1 de març de 1997, juntament amb el seu propi informe, a la Direcció General de Centres Docents, la qual alhora emetrà informe sobre la sol·licitud i en formularà davant el conseller de Cultura, Educació i Ciència, la proposta d'aprovació o denegació de la renovació, després de l'audiència prèvia a l'interessat, si escau.  
Els directors territorials podran, en el moment d'emetre informe o en qualsevol altre moment posterior, però sempre abans de donar audiència a l'interessat, si aquesta escau, fer constar-hi aquelles circumstàncies que consideren d'interès per a la correcta resolució de la sol·licitud.  
L'aprovació o denegació de la renovació dels concerts tindrà lloc abans del 15 d'abril de 1997. L'esmentada resolució es notificarà als interessats i es publicarà en el Diari Oficial de la Generalitat Valenciana.  
Cinquè  
La denegació de la renovació haurà de ser motivada i, si escau, podrà acordar-se amb el titular la pròrroga del concert per un any només, sempre que el centre cobresca necessitats urgents d'escolarització que no hi puguen ser ateses d'altra manera.  
Sisè  
La renovació dels concerts s'acordarà tenint en compte, sia a instància de part, sia d'ofici, les variacions que s'hagen pogut produir en els centres per raó d'alteració del nombre d'unitats o per altres circumstàncies individualitzades, la qual cosa podrà implicar que els concerts es renoven a causa d'igual, major o menor nombre d'unitats que el centre tingués concertat durant el curs 1996/97.  
En cap cas el nombre d'unitats concertades serà superior al sol·licitat pel titular del centre ni al nombre d'unitats amb autorització de funcionament. Quan per les raons assenyalades en el paràgraf anterior les unitats per a les quals s'hi vaja a renovar el concert educatiu siga inferior a les sol·licitades per la titularitat es concedirà tràmit d'audiència.  
Setè  
Els concerts la renovació dels quals s'hi acorde tindran una durada de quatre anys, a partir del curs acadèmic 1997/98, i es formalitzaran abans del 15 de maig de 1997, en el corresponent document administratiu, d'acord amb el que preveu l'article 25 del Reglament de Normes Bàsiques sobre Concerts Educatius, això sense perjudici de les modificacions que s'hi poguessen acordar o que es determinen per la implantació de la nova ordenació del sistema educatiu segons el calendari establert.  
II. De la pròrroga dels concerts educatius  
Vuitè  
Els centres docents privats amb autorització i/o classificació provisional o condicionada que, en virtut d'allò establert en l'ordre que es dicta cada any per a prorrogar els concerts educatius i acordar la subscripció de concerts la vigència dels quals dura exclusivament un curs escolar, hagen subscrit aquest tipus de concert educatiu i no hagen obtingut l'autorització i/o classificació definitiva, podran sol·licitar la pròrroga del concert educatiu per un any més.  
Aquests centres hauran de sol·licitar-ne la pròrroga durant el mes de gener de l'any en què finalitze la vigència del concert que hagen subscrit.  
El procediment que cal seguir en la tramitació de les sol·licituds de pròrroga dels concerts serà idèntic al que està regulat en l'epígraf I, apartats de l'1 al 7 d'aquesta ordre.  
Els concerts subscrits amb centres que tinguen autorització i/o classificació provisional o condicionada només podran prorrogar-se quan hi haja necessitats urgents d'escolarització que no puguen atendre's de cap altra manera, d'acord amb el límit temporal fixat en el Reial Decret 986/1991, modificat pel Reial Decret 1487/94, pel qual s'aprova el calendari d'implantació de la nova ordenació del sistema educatiu.  
La formalització dels concerts educatius la pròrroga dels quals siga acordada es farà en els models de documents administratius corresponents.  
En el cas de que el centre obtingués l'autorització definitiva es procedirà a la renovació del concert, si s'escau, d'acord amb el que es disposa al capítol I d'aquesta ordre.  
III. De la incorporació al règim de concerts educatius  
III.A. Dels centres privats ja existents  
Novè  
Els centres docents privats que impartesquen ensenyaments obligatoris i que, no sent de nova creació i havent obtingut l'autorització de funcionament com a mínim cinc anys abans, vulguen incorporar-se al règim de concerts educatius, ho hauran de sol·licitar a la Conselleria de Cultura, Educació i Ciència durant el mes de gener anterior al començament del curs en què vulguen incorporar-se. Independentment del curs en què comence a tenir vigència el concert educatiu, la seua durada no serà superior a l'acabament del curs acadèmic 2000/01, sense perjudici de la seua renovació en els termes previstos en el Reglament de Normes Bàsiques sobre Concerts Educatius.  
Aquests centres hauran d'aportar, juntament a la sol·licitud, la documentació exigida en l'apartat tercer d'aquesta ordre.  
Deu  
Tindran preferència per a acollir-se al règim de concerts els centres a què es refereix l'article 48.3 de la Llei Orgànica 8/1985, de 3 de juliol, i, en igualtat de condicions, aquells centres que, en règim de cooperativa, porten a cap alguna o algunes de les finalitats previstes en l'esmentat article.  
Onze  
La sol·licitud, acompanyada per la documentació referida en el punt tercer, s'haurà de presentar davant la direcció territorial de Cultura i Educació de l'àmbit territorial del centre i ajustar-se als models inclosos en l'annex d'aquesta ordre.  
Les sol·licituds les hauran de subscriure els qui figuren en el Registre de Centres Docents de la Comunitat Valenciana com a titulars i, en cas que la titularitat corresponga a una persona jurídica, la sol·licitud haurà de signar-la qui detinga la representació legal d'aquesta. Els centres en règim de cooperativa caldrà que hi annexen a més una declaració jurada firmada pel representant, on manifesten que els estatuts no contenen clàusules que impedesquen el compliment de les obligacions pròpies dels centres acollits al règim de concerts educatius. A aquesta declaració s'haurà d'afegir una còpia dels estatuts de la cooperativa.  
Dotze  
Els/les directors/es territorials de Cultura i Educació, després de la verificació de les dades contingudes en aquesta i en la documentació adjunta i, si escau, de l'esmena de les deficiències per part del titular, sol·licitaran un informe de la Inspecció Educativa que preveurà, entre d'altres aspectes que es considere convenients, allò que assenyala l'apartat quart d'aquesta ordre.  
Tretze  
Les direccions territorials de Cultura i Educació sotmetran les sol·licituds presentades amb la seua documentació, davant les Comissions Territorials de Concerts Educatius, després de verificar les dades incloses en les sol·licituds i en la documentació.  
Catorze  
Les comissions territorials de concerts educatius es constituiran en cada direcció territorial abans del 15 de febrer de cada any i estaran integrades pels membres següents:  
President: el/la director/a territorial de Cultura i Educació.  
Vocals: quatre membres de l'administració educativa, designats pel director/a territorial de Cultura i Educació.  
- Quatre representants dels pares d'alumnes elegits per les confederacions o federacions d'associacions de pares d'alumnes legalment constituïdes més representatives en l'àmbit provincial.  
- Quatre representants dels ajuntaments que determine el director territorial de Cultura i Educació, entre aquells on s'impartirà l'ensenyament dels concerts educatius, amb la major extensió.  
- Tres representants dels titulars de centres docents privats, designats per les organitzacions empresarials més representatives en el sector, en l'àmbit provincial. Si la designació no es produïa, es designaran els dos titulars de centres docents privats amb major nombre d'alumnes i el titular del centre amb menor nombre d'alumnes.  
- Un representant dels centres docents privats, la titular dels quals serà una cooperativa d'ensenyament, designat per les organitzacions que representen aquesta classe de centres.  
- Quatre representants de professorat, designats per les organitzacions sindicals més representatives en l'àmbit provincial.  
Secretari: el secretari de la Direcció Territorial de Cultura i Educació.  
Quinze  
Les comissions territorials examinaran les sol·licituds i les memòries presentades i formularan les corresponents propostes segons el que indica l'article 23.2 del Reglament de Normes Bàsiques sobre Concerts Educatius.  
Les propostes es presentaran al/la director/a Territorial de Cultura i Educació abans de l'1 de març de l'any corresponent.  
Setze  
Els/les directors/es territorials de Cultura i Educació elevaran totes aquestes actuacions, juntament amb el corresponent informe, a la Direcció General de Centres Docents abans de l'1 de març, la qual n'emetrà informe i, després de l'audiència prèvia a la persona interessada, si escau, formularà la corresponent proposta davant el/la conseller/a de Cultura, Educació i Ciència.  
L'aprovació o denegació de les sol·licituds d'incorporació al règim de concerts s'efectuarà abans del 15 d'abril de l'any corresponent, es notificarà als interessats, i tot seguit es procedirà a la publicació en el Diari Oficial de la Generalitat Valenciana.  
La formalització de nous concerts educatius es realitzarà en el corresponent document administratiu, d'acord amb el que assenyala l'article 25 del Reglament de Normes Bàsiques sobre Concerts Educatius.  
III. B. Dels centres de nova creació  
Disset  
Els titulars promotors de centres privats de nova creació que d'ara endavant impartiran els ensenyaments obligatoris i vulguen accedir, al seu moment, al règim de concerts educatius, hauran de reflectir en la sol·licitud d'inici de l'expedient d'autorització, a més de totes les dades establertes amb caràcter general, la manifestació expressa de la voluntat d'acollir-se al règim de concerts.  
La direcció territorial corresponent, després de la verificació i comprovació de les dades, haurà d'elevar a la Direcció General de Centres Docents, juntament amb la sol·licitud d'obertura i funcionament, l'informe sobre la concurrència en el centre de les circumstàncies previstes en l'article 48.3 de la Llei Orgànica 8/1985, de 3 de juliol, reguladora del dret a l'educació, i podrà sol·licitar-hi alhora, informe de la Inspecció Educativa.  
Divuit  
Vista la documentació enviada, la Direcció General de Centres Docents resoldrà si escau subscriure el conveni previst en la disposició addicional cinquena de la Llei Orgànica Reguladora del Dret a l'Educació i en el capítol II del títol II del Reglament de Normes Bàsiques sobre Concerts Educatius. Aquesta resolució serà notificada al titular del centre, el qual en el termini de quinze dies proposarà a la Conselleria de Cultura, Educació i Ciència un conveni en el qual s'especificarà:  
a) Curs acadèmic a l'inici del qual està prevista la posada en funcionament del centre, que haurà de ser en tot cas posterior a la data de concessió de l'autorització.  
b) Data d'inici de l'execució del concert i forma d'ampliació progressiva d'aquest.  
c) Procediment per a la designació del director, que tindrà caràcter provisional fins la constitució del consell escolar i que recaurà sobre un professor del centre d'acreditada experiència docent.  
d) Sistema de provisió del professorat, d'acord amb els principis de publicitat, mèrit i capacitat.  
e) Condicions i data per a la constitució del consell escolar.  
Dinou  
Sobre la proposta de conveni, n'emetrà informe la Direcció General de Centres Docents i, si hi hagués acord amb allò proposat, s'elevarà al/la conseller/a de Cultura, Educació i Ciència per a l'aprovació. En el termini de 20 dies des de l'aprovació del conveni, aquest es formalitzarà amb el corresponent document administratiu, que serà subscrit pel titular promotor del centre i el/la director/a territorial escaient.  
Vint  
En cas de no haver-hi acord sobre el conveni proposat, la Direcció General de Centres Docents notificarà a l'interessat les raons de les discrepàncies, a fi que en el termini de deu dies es puga formular una nova proposta de conveni, i, en cas de persistir les raons del desacord, se'n formularà proposta denegatòria davant el/la conseller/a de Cultura, Educació i Ciència.  
Vint-i-u  
El conveni s'extingirà en cas que al centre se li denegue, al centre, l'autorització de funcionament.  
En cas d'incompliment del contingut del conveni per part del titular promotor, després de la incoació prèvia de l'expedient, l'òrgan que n'acordà l'aprovació procedirà a la resolució d'aquest.  
Vint-i-dos  
Una vegada obtinguda l'autorització de funcionament del centre, s'haurà de formalitzar el concert educatiu en el document administratiu corresponent d'acord amb el procediment aplicable, i es procedirà a la notificació de la resolució de la titularitat del centre així com a la publicació en el Diari Oficial de la Generalitat Valenciana.  
Vint-i-tres  
El promotor, en el supòsit que fora denegada la subscripció del conveni podrà prosseguir la tramitació de l'expedient d'autorització, segons el que hi preveu la norma que regula el procediment d'autorització de centres docents. Així mateix, una vegada obtinguda l'autorització, podrà sol·licitar-ne la incorporació al règim de concerts d'acord amb el que disposa aquesta ordre per als centres docents ja existents, sense que haja transcorregut el termini de cinc anys que exigeix la disposició addicional cinquena de la Llei Orgànica reguladora del dret a l'educació per a aquells centres de nova creació que, en el moment d'iniciar-se el procediment d'autorització administrativa no haguessen sol·licitat l'accés al règim de concerts.  
IV. De la modificació dels concerts educatius  
Vint-i-quatre  
Abans de l'inici de cada curs acadèmic, les variacions que es puguen produir en els centres concertats per alteració del nombre d'unitats o per altres circumstàncies individualitzades caldrà que siguen autoritzades prèviament per l'administració, després de la tramitació de l'expedient corresponent incoat a instància del titular del centre o d'ofici, amb la consegüent modificació del concert educatiu per tal d'adequar-lo a la variació produïda.  
Les sol·licituds s'hauran de presentar durant el mes de gener anterior al curs en què s'haja de fer la modificació del concert davant les direccions territorials de Cultura i Educació, adjuntant-hi la documentació acreditativa de la variació, que, juntament amb l'informe del/la director/a territorial corresponent s'haurà d'elevar a la Direcció General de Centres Docents, la qual formularà al/la conseller/a la proposta que hi pertoque. La resolució que en resulte serà publicada en el Diari Oficial de la Generalitat Valenciana i notificada a les persones interessades.  
Si la modificació del concert s'inicia d'ofici, serà preceptiva l'audiència prèvia a la persona interessada.  
En el document administratiu corresponent haurà de constar un annex que reculla la modificació del concert acordada.  
Vint-i-cinc  
Quan la variació siga deguda a un canvi de la titularitat del centre o de les dades d'identificació d'aquest, prèviament autoritzat per l'administració, aquesta procedirà d'ofici a la modificació del concert.  
Aquesta modificació caldrà constatar-la en un annex del concert educatiu subscrit pel titular del centre i el/la director/a territorial de Cultura i Educació corresponent, que hi incloga la variació que s'haja acordat.  
Vint-i-sis  
Els centres concertats quedaran subjectes al control de caràcter financer que les disposicions vigents atribuesquen a la Intervenció General de la Conselleria d'Economia i Hisenda de la Generalitat Valenciana i a la Inspecció Financera i Tributària del Ministeri d'Economia i Hisenda.  
DISPOSICIONS ADDICIONALS  
Primera  
La renovació, si escau, dels concerts per part dels centres de nivells no obligatoris s'haurà d'efectuar sempre mitjançant concerts singulars, d'acord amb allò establert en la disposició addicional tercera de la Llei Orgànica 8/1985, de 3 de juliol.  
Segona  
Els convenis subscrits entre les corporacions locals i la Conselleria de Cultura, Educació i Ciència, en execució del que estableix la disposició addicional segona de la Llei Orgànica 8/1985, de 3 de juliol, s'extingiran i renovaran tal com preveuen les clàusules d'aquests.  
Tercera  
La Direcció General de Centres Docents, després de l'informe previ del/la director/a territorial corresponent i a la vista de les dades d'escolarització, fixarà, si escau, per a cada localitat, la relació mitjana alumne/professor per unitat escolar a que es refereix l'article 16 del Reglament de Normes Bàsiques sobre Concerts Educatius.  
Quarta  
Si el procediments regulats per aquesta ordre no foren resolts de manera expressa en els terminis assenyalats en cada cas es podran entendre desestimades les sol·licituds que els iniciaren.  
DISPOSICIONS TRANSITÒRIES  
Primera  
Als centres que imparteixen l'Educació Primària, se'ls reduiran les unitats corresponents a 8è d'Educació General Bàsica, quan s'inicie la implantació generalitzada del curs 2n d'Educació Secundària Obligatòria, sense perjudici que, si escau, se subscriga un concert per a impartir gratuïtament l'esmentat nivell educatiu.  
Segona  
Pel que fa als concerts educatius que se subscriguen amb centres de Formació Professional de primer grau, aquests seran modificats per la reducció de les unitats corresponents a 1r i 2n del nivell esmentat, quan s'inicie la implantació generalitzada dels cursos 3r i 4t respectivament de l'Educació Secundària Obligatòria, sense perjudici que se subscriga, si escau, un concert per al nivell educatiu esmentat.  
Tercera  
Quant a les anteriors seccions filials de BUP que hagen subscrit un concert en règim singular per al sosteniment parcial amb fons públics dels ensenyaments del Batxillerat Unificat Polivalent, i el Curs d'Orientació Universitària si escau, aquestes podran veure modificats els seus concerts educatius per reducció de les unitats corresponents als cursos 1r i 2n de BUP, quan s'inicie la implantació generalitzada dels cursos 3r i 4t, respectivament, de l'Educació Secundària Obligatòria, sense perjudici que se subscriga, si escau, un concert per a l'esmentat nivell educatiu.  
Quarta  
Els centres que, d'acord amb la disposició transitòria tercera de la Llei Orgànica 1/1990 (LOGSE), en la seua redacció modificada per la disposició final tercera de la Llei Orgànica 9/1995 (LOPEG) pogueren accedir al concert educatiu per a cicles formatius de grau mitjà i superior i/o Batxillerat, podran sol·licitar la transformació d'unitats concertades en nivells educatius no obligatoris dels ensenyaments que s'extingeixen en unitats de les etapes abans esmentades.  
Aquests expedients hauran de tramitar-se d'acord amb el que es disposa al capítol III.A. d'aquesta ordre.  
Cinquena  
Els concerts educatius referits als ensenyaments que d'acord amb el calendari de implantació de la nova ordenació del sistema educatius s'extingeixen abans de la finalització del període quadrianual indicat a l'apartat setè d'aquesta ordre, seran vigents fins l'extinció dels ensenyaments indicats, sense perjudici de la seua adequació al nou sistema educatiu, en el seu cas, en els termes establerts al capítol IV del Reial Decret 986/1991, de 14 de juny, pel qual es va aprovar el calendari d'aplicació de la nova ordenació del sistema educatiu (BOE de 25 de juny), modificat pel Reial Decret 1487/1994, d'1 de juliol (BOE de 28 de juliol).  
DISPOSICIÓ DEROGATÒRIA  
És derogada l'Ordre de 29 de desembre de 1992, de la Conselleria de Cultura, Educació i Ciència, per la qual estableix el procediment que cal seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació o modificació d'aquests.  
DISPOSICIONS FINALS  
Primera  
La Direcció General de Centres Docents podrà dictar les instruccions necessàries per a l'execució i el desplegament d'aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 23 de desembre de 1996  
La consellera de Cultura, Educació i Ciència,  
MARCELA MIRÓ PÉREZ  
ANNEXOS  
Educació Especial  
Sol·licitud de concert educatiu, curs acadèmic 1997/98  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitats de concert sol·licitat  
( ) Subscripció del concert per primer cop.  
( ) Renovació del concert per 4 anys.  
Unitats  
Unitats concertades  
Ensenyaments sol·licitats 96/97  
Educació especial  
( ) Auditius  
( ) Autistes  
( ) Plurideficients  
( ) Psíquics  
( ) FP Especial   
Observacions:  
......., ................de .................. de 1997  
El titular,  
Signat:  
Educació Primària/ESO  
Sol·licitud de concert educatiu, curs acadèmic 1997/98  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització d'Educació Primària:  
Data d'autorització: (BOE/DOGV)  
Tipus d'autorització d'ESO:  
Data d'autorització: (DOGV)  
2. Unitats, ensenyaments i modalitats de concert sol·licitat  
Educació Primària  
( ) Subscripció del concert per primer cop.  
( ) Renovació del concert por 4 anys.  
( ) Pròrroga per 1 any del concert.(autorització provisional)  
( ) Extinció progressiva d'ensenyaments.  
ESO  
( ) Subscripció del concert per primer cop.  
( ) Renovació del concert per 4 anys.  
( )Pròrroga per 1 any del concert.(autorització provisional) (\*)  
Unitats  
Unitats concertades  
Ensenyaments sol·licitades 96/97  
Educació Primària/ESO  
( ) Educació Primària  
( ) ESO 1r cicle  
( ) ESO 2n cicle  
( ) Integració  
Observacions:  
......., ................de .................. de 1997  
El titular,  
Signat:  
(\*) S'ha d'adjuntar la sol·licitud per a impartir provisionalment el primer cicle d'ESO durant el curs immediat.  
Formació Professional de primer grau  
Sol·licitud de concert educatiu, curs acadèmic 1997/98  
1. Dades del sol·licitant i del centre  
Nom del titular:  
Representant del titular:  
DNI:  
Representació que té:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitats de concert sol·licitat  
( ) Renovació del concert per 2 anys, aplicat als ensenyaments següents:  
Curs 1997/98: 1r i 2n curs de Formació Professional de primer grau.  
Curs 1998/99: 2n curs de Formació Professional de primer grau  
( ) Pròrroga per 1 any del concert (autoritzacions provisionals).  
Unitats  
Unitats concertades  
Ensenyaments sol·licitats 96/97  
Formació Professional de primer grau  
Branca  
Professió  
Professió  
Branca  
Professió  
Professió  
Branca  
Professió  
Professió  
Observacions:  
......., ................de .................. de 1997  
El titular,  
Signat:  
Formació Professional de segon grau  
Sol·licitud de concert educatiu, curs acadèmic 1997/98  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitats de concert sol·licitat  
( ) Renovació del concert per 3 anys aplicat a:  
- Curs 1997/98 : Formació Professional de segon grau.  
- Curs 1998/99: cursos 2n i 3r de Formació Professional de segon grau, en règim de ensenyaments especialitzats i cursos 1r i 2n de Formació Professional de segon grau de règim general.  
- Curs 1999/2000: cursos 2n o 3r de FP de segon grau, segons es tracte d'ensenyaments de règim general o especialitzats.  
Unitats  
Unitats concertades  
Ensenyaments sol·licitats 96/97  
Formació Professional de segon grau  
Curs d'ensenyaments complementaris  
Branca  
Especialitat  
Especialitat  
Branca  
Especialitat  
Especialitat  
Branca  
Especialitat  
Especialitat  
Observacions:  
......., ................de .................. de 1997  
El titular,  
Signat:  
BUP-COU/Batxillerat  
Sol·licitud de concert educatiu, curs acadèmic 1997/98  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitats de concert sol·licitat  
( ) Renovació del concert per 4 anys, aplicat a :  
Curs 1997/98: BUP i/o COU  
Curs 1998/99: 2n de BUP, COU i 1r de batxillerat  
Cursos 1999/2000 i 2000/01: 1r i 2n de batxillerat  
Unitats  
Unitats concertades  
Ensenyaments sol·licitats 96/97  
BUP  
COU  
Batxillerat  
Observacions:  
......., ................de .................. de 1997  
El titular,  
Signat:  
Cicles formatius  
Sol·licitud de concert educatiu, curs acadèmic 1997/98  
1. Dades del sol·licitant i del centre  
Nom del titular:  
Representant del titular:  
DNI:  
Representació que té:  
Denominació del centre:  
Codi:  
Domicili:  
Data d'autorització: (BOE/DOGV)  
2. Unitats, ensenyaments i modalitats de concert sol·licitat  
( ) Subscripció del concert per primera vegada (transformació d'unitats concertades de FPI i/o FPII).  
Unitats  
Ensenyaments sol·licitats  
Cicles formatius grau mitja:  
Família  
Cicle  
Família  
Cicle  
Família  
Cicle  
Cicles formatius grau superior:  
Família  
Cicle  
Família  
Cicle  
Família  
Cicle  
Observacions:  
......., ................de .................. de 1997  
El titular,  
Signat:  
Educació Infantil 2n cicle/Preescolar  
Sol·licitud de concert educatiu, curs acadèmic 1997/98  
1. Dades del sol·licitant i del centre  
Nom del titular:  
Representant del titular:  
DNI:  
Representació que deté:  
Denominació del centre:  
Codi:  
Domicili:  
Tipus d'autorització:  
Data d'autorització: (BOE/DOGV)  
2. Unitats, ensenyaments i modalitats de concert sol·licitat  
( ) Renovació del concert per 4 anys.  
Unitats  
Unitats concertades  
Ensenyaments sol·licitades 96/97  
Educació Infantil 2n cicle/Preescolar  
Observacions:  
......., ................de .................. de 1997  
El titular,  
Signat: